Boererate.com: Heup- en dybeen frakture
Heup- en dybeen frakture
As die dybeen gebreek word moet dit as ernstig beskou word. Dit is die langste been in die liggaam en het 'n ryk bloedtoevoer. Met 'n breek kan groot hoeveelhede bloed in die weefsel beland. Hierdie verlies aan bloed kan tot ernstige skok lei. Die persoon moet dus by 'n hospitaal kom.
By ouer mense gebeur dit gereeld dat 'n gebreekte heupbeen aangesien word as 'n gekneusde heup. Indien 'n bejaarde persoon kla oor 'n seer heup na 'n val of enige ongeluk, moet hulle hospitaal toe geneem word.